《满宫花 咏游春人》
明代·叶小鸾

日融和，花媚妩。粉蝶摇枝娇舞。轻风吹落小桃红，燕子衔归绣户。

草芊绵，人容与。共羡春光如许。紫骝金勒系垂杨，拾翠寻芳伴侣。

作者简介：叶小鸾（1616～1632） 明末才女。字琼章，一字瑶期，吴江（今属江苏苏州）人，文学家叶绍袁、沈宜修幼女。貌姣好，工诗，善围棋及琴，又能画，绘山水及落花飞碟，皆有韵致，将嫁而卒，有集名《返生香》。